Zen Shiatsu: Ο Ιαπωνικός τρόπος βελονισμού χωρίς βελόνες - Πως λειτουργεί, πως & πότε γίνεται | eirinika.gr\nΔευτέρα, 27 Σεπτεμβρίου | 21:27\nZen Shiatsu: Ο Ιαπωνικός τρόπος βελονισμού χωρίς βελόνες - Πως λειτουργεί, πως & πότε γίνεται\nΤο Σιάτσου γίνεται δια μέσω πιέσεων με τα δάχτυλα πάνω στα Βελονιστικά σημεία.\n11 Φεβρουαρίου 2020 - 7:04μμ\nΣιάτσου ονομάζεται η αρχαία μη επεμβατική θεραπευτική τεχνική, ένα ολοκληρωμένο σύστημα θεραπείας που βασίζεται στις ίδιες έννοιες και ρίζες με τον Κινέζικο Βελονισμό και την Παραδοσιακή Κινέζικη Ιατρική.\nΣύμφωνα με την θεωρία αυτή, το ανθρώπινο σώμα και τα εσωτερικά του όργανα λειτουργούν με την δύναμη και επιρροή της Ενέργειας Τσι.\nΗ ανισορροπία ανάμεσα στο νοητικό, σωματικό, συναισθηματικό αλλά και πνευματικό μας κόσμο, είναι η αιτία που το σώμα μας αρρωσταίνει.\nΑυτό που κάνει στην ουσία το Σιάτσου, είναι να επαναφέρει αυτήν την ισορροπία της Ενέργειας του σώματος και μαζί επίσης μια αρμονία ανάμεσα σε αυτές τις πλευρές μας.\nΠως λειτουργεί το Shiatsu;\nΤο Σιάτσου αναπτύχθηκε στην Ιαπωνία από τον συνδυασμό ενός Κινέζικου είδους μάλαξης, το Anma και από Δυτικές τεχνικές σωματικής αγωγής.\nΟι τεχνικές του Σιάτσου περιέχουν διατάσεις, κράτημα και κλίση του βάρους του σώματος (του ασκούντος) σε πολλά μέρη του σώματος του δεχόμενου.\nΟ στόχος είναι να επέλθει βελτίωση στην:\nροή της ενέργειας\nΕφαρμόζεται πίεση και επαφή δια μέσω\nτων πήχεων (αντιβράχεων)\nτων γονάτων και\nτων (άκρων) ποδιών,\nμε τον δεχόμενο σε διάφορες θέσεις ύπτια, πλάγια, πρηνής, καθιστή. Η θεραπεία εστιάζεται κυρίως κατά μήκος συγκεκριμένων Καναλιών ("Μεσημβρινών") απ’ όπου διέρχεται η σωματική ενέργεια Τσι.\nΑν και Shiatsu κυριολεκτικά σημαίνει "πίεση με τα δάχτυλα", η ψυχή του Σιάτσου είναι η επικοινωνία μέσω του αγγίγματος.\nΤο Σιάτσου το οποίο ανταποκρίνεται στις ανάγκες του δεχόμενου, δεν μπορεί να επιτευχθεί μόνον με τεχνικές δεξιότητες και διανοητική μελέτη.\nΓια να είναι αποτελεσματικό, απαιτεί μια ευαισθησία ώστε να αισθανθούμε και να επηρεάσουμε θετικά την ποιότητα ενέργειας που υπάρχει μέσα στον δεχόμενο.\nΤο Σιάτσου δεν μπορεί να χρησιμοποιηθεί για την θεραπεία παθήσεων, καθώς για τέτοιες περιπτώσεις θα πρέπει να αποταθούμε πρώτα στον γιατρό μας.\nΑυτό που μπορεί να προσφέρει όμως είναι να ανακουφίσει από κάποια συμπτώματα, να προλάβει, να ελαχιστοποιήσει, να αποτρέψει κάποια δυσμενή εξέλιξή τους και να συμπληρώσει την θεραπεία κάποιου ειδικού επαγγελματία υγείας (αν το επιτρέπει).\nΤέτοιες συνηθισμένες ενοχλήσεις είναι η πνευματική και σωματική κούραση, το στρες, η ανησυχία, η αϋπνία, η οσφυαλγία και η ισχιαλγία, πόνοι περιόδου, η ενίσχυση του ανοσοποιητικού, κ.ά\nΤο Σιάτσου γίνεται με τον δεχόμενο να φοράει άνετα λεπτά βαμβακερά ρούχα, συνήθως ξαπλωμένος σε ένα άνετο βαμβακερό ή φουτόν στρώμα στο πάτωμα. Συνήθως ένας έμπειρος θεραπευτής θα χρησιμοποιήσει και μαξιλάρια κάτω από τα πόδια ή χέρια του δεχόμενου, ώστε να καλυφθεί το κενό και να απορροφήσουνε την μηχανική επαναφορά και έλξη από τις πιέσεις.\nΗ θέση μπορεί να είναι ύπτια, πρηνής, πλάγια ή καθιστή.\nΥπάρχει συνεχής επαφή δεχόμενου - θεραπευτή, με τον πρώτο να χαλαρώνει και τον δεύτερο να διατηρεί συνεχή σωματική, ενεργειακή, αλλά και ψυχική επικοινωνία σε μια χαλαρωτική διαλογιστική ατμόσφαιρα. Μην ξεχνάμε ότι πρόκειται για ενεργειακή θεραπεία!\nΧρησιμοποιούνται οι αντίχειρες, οι αγκώνες, τα δάχτυλα, τα πόδια, ακόμη και οι πήχεις του θεραπευτή για τις πιέσεις. Επίσης, διατάσεις από την Δυτική Φυσικοθεραπεία ή Ανατολίτικη Γιόγκα!\nΤο γεγονός ότι ο δεχόμενος δεν χρειάζεται να βγάλει τα ρούχα του, καθιστά το Σιάτσου κατάλληλο σε οποιοδήποτε μέρος ή ώρα της ημέρας. Αρκεί να υπάρχει κατάλληλη ήσυχη ατμόσφαιρα, χωρίς θορύβους που αποσπούν την προσοχή μας.\nΔεν απαιτείται ειδικός εξοπλισμός όπως έλαια μασάζ, παρά μόνον τα έμπειρα χέρια του θεραπευτή.\nΠότε δεν κάνει να κάνουμε Σιάτσου\nΣε γενικές γραμμές το Σιάτσου είναι πολύ ασφαλής μέθοδος. Ισχύει ότι και για τις υπόλοιπες θεραπευτικές μασάζ. Ωστόσο θα αποφεύγαμε να πατήσουμε κάποια σημεία ή κάποιες συγκεκριμένες τοπικά περιοχές.\nΤέτοια σημεία είναι 4 σημεία που μπορεί να προκαλέσουν αποβολή σε μια έγκυο ή πρόωρη γέννα και κάποια που αντενδείκνυται σε άτομα με υπέρταση ή υπόταση, όπως αναφέρει ο Θεόδωρης Χαραλαμπίδης στο santorinizenspa.com.\nΕπίσης, δεν θα πιέζαμε ποτέ σημεία με φλεγμονή, οίδημα, τραύμα, κιρσούς ή σπυριά.\nΈνας έμπειρος θεραπευτής, θα έπαιρνε πρώτα ένα μικρό ιστορικό από τον πελάτη του και μετά θα προχωρούσε σε μια συνεδρία Σιάτσου.\nΠαραδοσιακή Κινέζικη Ιατρική – Κάποιες βασικές έννοιες\nΓια να καταλάβουμε πως λειτουργεί το Σιάτσου, θα πρέπει να εξετάσουμε πρώτα τον βασικό κορμό της Παραδοσιακής Κινέζικης Ιατρικής, δηλαδή πως το πανάρχαιο Κινέζικο αυτό σύστημα αντιμετωπίζει την ασθένεια.\nΣτην Δυτική Ιατρική, ένας γιατρός θα ασχοληθεί περισσότερο με τα αποτελέσματα μιας ασθένειας και θα προσπαθήσει να τα ελαχιστοποιήσει ή να τα εξαλείψει τελείως.\nΣτην Παραδοσιακή Κινέζικη Ιατρική, ένας αντίστοιχος θεραπευτής θα κάνει τελείως διαφορετική διάγνωση. Θα παρατηρήσει την συνολική εικόνα του ασθενή, από την συνολική του εξωτερική όψη, τον τρόπο που κινείται, που μιλάει, που συμπεριφέρεται, μέχρι το χρώμα των ούρων του, τις γεύσεις που προτιμάει και την συναισθηματική του κατάσταση. Θα προσπαθήσει δηλαδή, να χτίσει ένα προφίλ του ασθενή, το οποίο θα αποτελείται από κάποια «Σύνδρομα Δυσαρμονίας».\nΑυτήν την Δυσαρμονία καλείται ο Ανατολικός θεραπευτής, ο Βελονιστής ή ο θεραπευτής Σιάτσου να επαναφέρει στο αρχικό της επίπεδο ισορροπίας.\nΗ έννοια της Ενέργειας Τσι\nΤο Τσι είναι η ζωτική δύναμη η οποία στηρίζει κάθε δραστηριότητα του σώματος, του νου και του πνεύματος. Σύμφωνα με την Κινέζικη θεωρία του Ταοϊσμού, υπάρχει παντού στο Σύμπαν, μας περιβάλει, είναι στον αέρα που αναπνέουμε, στην τροφή που τρώμε, υπάρχει μέσα μας σαν κληρονομιά από τους γονείς μας.\nΟ Κινέζικος χαραχτήρας για το Τσι υποδεικνύει ότι είναι κάτι το οποίο, συγχρόνως είναι και υλικό και άϋλο\nΑτμός, αέριο # (άβραστο) ρύζι = Κι\nΑυτό δείχνει καθαρά πως το Κι μπορεί να είναι τόσο άϋλο όσο ο ατμός και τόσο πυκνό και υλικό όσο το ρύζι. Επίσης δείχνει πως το Κι είναι ένα λεπτό στοιχείο (ατμός) που προέρχεται από κάτι πυκνό (ρύζι), όπως ο ατμός παράγεται όταν μαγειρευτεί το ρύζι.\nΤο Κι έχει μεταφραστεί σαν πολλές έννοιες, τέτοιες είναι: Ενέργεια, Υλική Δύναμη, Ύλη, Αιθέρας, Υλική Ενέργεια, Ζωτική Δύναμη, Ζωική Δύναμη, Ζωική Δυναμική, Κινητική Ενέργεια.\nΗ αδυναμία του να μεταφραστεί ακριβώς πηγάζει από την φύση του να παίρνει διάφορες μορφές εκδήλωσης.\nΤο Τσι τροφοδοτεί τα Όργανα του σώματος, το Αίμα και τα άλλα Σωματικά Υγρά και το Νου μας.\nΕπίσης είναι υπεύθυνο για όλες τις διεργασίες της ζωής, από την σύλληψη και τον τοκετό, μέχρι την ανάπτυξη και τον θάνατο.


APARTMENT THE FLAG II FRANKFURT, ΦΡΑΓΚΦΟΎΡΤΗ\nAdickesallee 50, Φραγκφούρτη, Γερμανία\nΤο The Flag II Frankfurt είναι ένα διαμέρισμα που βρίσκεται μόνο 2.9 χλμ μακριά από Εκθεσιακό Κέντρο Φρανκφούρτης.\nΧρειάζονται περίπου 20 λεπτά με τα πόδια μέχρι Europaturm. Nibelungenschanke βρίσκεται περίπου 600 μέτρα μακριά και προσφέρει ελληνική κουζίνα.\nΑυτό το κατάλυμα διαθέτει θέρμανση, φούρνο μικροκυμάτων, γραφείο εργασίας, hi-fi και πλυντήριο πιάτων σε όλα τα δωμάτια. Υπάρχουν κρεβάτια με στρώμα εξαιρετικής ποιότητας και πουπουλένια μαξιλάρια.\nΟι επισκέπτες θα φτάσουν με τα πόδια σε 5 λεπτά στον σταθμό του μετρό Nibelungenallee/Deutsche Bibliothek.\nThe Flag II Frankfurt, Γερμανία


Το αλιεύσαμε από το facebook του Μιχάλη Ταμήλου - trikalaIN\nΤο αλιεύσαμε από το facebook του Μιχάλη Ταμήλου\nΤο αλιεύσαμε από τo facebook του Μιχάλη Ταμήλου και το αναδημοσιεύουμε χωρίς έτερα σχόλια.\nΜιχάλης Ταμήλος : Η τιμή της βενζίνης έπεσε κάτω από 1,50 €.\nΟ Γεράσιμος Γιακουμάτος το είπε και το έκανε !!!!\nΑρέσει στους Fwtoula Siampanh, Kostis G. Giannakos, Sakis Maragos και σε 58 ακόμη.\nKonstantinos Zigourakis Ο Γιακουματος επηρεάζει τους εμίρηδες, τις διεθνής αγορές και όλους. Είναι lobby μόνος του. Τι άλλο θα ακούσω Παναγία μου;;; Τον αγοράζουν κιόλας άμα θέλουν. Κάποτε το βαρέλι είχε φτάσει στα 127$ και τσ καύσιμα στα 2€. Έχει πέσει χρόνια τώρα στα 70$ και κάτι χωρίς σχετικές μεταβολές στα καύσιμα. Ξαφνικα όμως…μείωση. Άρα υπάρχει λόγος και μάλιστα πολύ πολύ σοβαρός.\n8 ώρες · Μου αρέσει! · 1\nΔημήτρης Αλιάγας αγαπητέ Μιχάλη η τιμή ΤΗΣ ΑΜΟΛΥΒΔΗΣστο διυλιστήριο ΣΗΜΕΡΑ είναι 1,456 χωρίς έξοδα φορτώσεως και μεταφοράς .Αρα αυτά που ανεβάζεις ή διαφιμήζεις τους λαθρεμπόρους ή οι πηγές πληροφόρησης σου είναι ψευδείς. Τα συμπεράσματα δικά σου. Για του λόγω του αληθές σου επισυνάπτω τις τιμές απο το site του υπουργείου.http://oil.gge.gov.gr/?p=7246\nΤιμές Αγοράς Υγρών Καυσίμων Πέμπτη 13/11/2014


Blog: Μην γίνει το κυνήγι του μαυρου χρήματος, κυνήγι μαγισσών...\nΜην γίνει το κυνήγι του μαυρου χρήματος, κυνήγι μαγισσών...\nΤο πράγμα έχει αρχίσει να ξεφεύγει μετά την παραδοχή του Μαντέλη για χρηματισμό από την Ζίμενς (χορηγία το λέει αυτός λες και είναι κανάς αθλητής στίβου... τρομάρα του).\nΜια χαρά του τα χώνει ο Παπαδάκης που τονίζει ότι η δήθεν χορηγία που επικαλείται ο πρώην υπουργός είναι λάδωμα.\nΟ Παπαδάκης όμως δεν έμεινε εκεί. Μίλησε και για δημοσιογράφους που είναι στις λίστες των... ευνοουμένων της Ζίμενς. Εδώ όμως υπάρχει ένα θέμα. Ο δημοσιογράφος που ζητάει να βγουν τα ονόματα των συναδέλφων (ή "συναδέλφων") του στην φόρα είπε πως πήραν δωράκια του τύπου συσκευές κινητών τηλεφώνων κλπ.\nΏπα. Αν αυτό που έχουν να τους προσάψουν είναι μικροσυσκευές και όχι χρηματικά ποσά από μαύρα ταμεία τότε υπάρχει θέμα. Υπάρχει θέμα ακόμα και με το ίδιο το κανάλι του αλλά και όλα τα κανάλια. Γιατί; Γιατί για πολλά χρόνια αποτελούσε κλασσική πρακτική των τηλεοπτικών σταθμών στις παρουσιάσεις προγραμμάτων να κάνουν δώρα στους δημοσιογράφους των εντύπων. Δώρα που μπορεί να ήταν από mp3 μέχρι φορητές τηλεοράσεις!\nΒέβαια θα πει κάποιος ότι αυτά τα δώρα αγοράστηκαν νόμιμα (θεωρούμε) από τους σταθμούς ενώ η Ζίμενς δεν τα αγόρασε. Ε, πως να τα αγοράσει αφού η ίδια τα κατασκέυαζε;\nΤι θέλουμε να πούμε; Στα πλαίσια του κυνηγιού της φοροδιαφυγής να μην φτάσουμε να κάνουμε και κυνήγι μαγισσών. Όσοι μετείχαν σε άνομες πράξεις (πολιτικοί, δημοσιογράφοι ή όποιοι άλλοι) να διωχθούν. Όιχ όμως και για το τίποτα. Μην τα ισοπεδώσουμε όλα. Δεν σπιλώνεται το όνομα του χ Παπαδάκη αν ο χ Καραμήτρος πήρε τσάμπα ένα κινητό. Μην τρελαθούμε τελείως...\nστις 5/28/2010 07:51:00 π.μ.


Η νέα ελληνική δημιουργία | Απόψεις | Η ΚΑΘΗΜΕΡΙΝΗ\nΑυτό που παράγεται σε μια χώρα, είναι αυτό που την καθορίζει. Στην Ελλάδα έχει πλήρως υποτιμηθεί η συμβολή της παιδείας και της πάσης φύσεως πρωτογενούς δημιουργίας στο συνολικό εθνικό αποτύπωμα, στο απόθεμα που καθημερινά παράγει μια κοινωνία. Από αυτό, όμως, θα κριθεί στο μέλλον η στάθμη του πολιτισμού της. Αν και ο δημόσιος διάλογος εξαιρεί την τέχνη, την καλλιέργεια του πνεύματος, την ευρυμάθεια, αυτό δεν σημαίνει ότι δεν παράγεται υψηλής στάθμης πολιτιστική δημιουργία στην Ελλάδα του σήμερα.\nΠροχθές παρακολούθησα τη σύγχρονη όπερα «Η κερένια κούκλα» στην Εναλλακτική Σκηνή της Λυρικής. Είναι η μεταγραφή του κλασικού μυθιστορήματος του Κωνσταντίνου Χρηστομάνου με λιμπρέτο Γιάννη Σβώλου, μουσική Τάσου Ρωσόπουλου, σκηνοθεσία Σίμου Κακάλα. Η φινέτσα και το βάθος αυτής της παραγωγής είχε απρόσμενη πληρότητα, είχε ώσμωση επί της ουσίας με την καλλιτεχνική πράξη. Η Εναλλακτική Σκηνή της Λυρικής έχει καθιερωθεί ως πλατφόρμα νέας δημιουργίας.\nΠριν από είκοσι ημέρες είδα στο Μέγαρο Μουσικής τους «Στοιχειωμένους» του Δημήτρη Μαραμή, ένα σπονδυλωτό μιούζικαλ, μουσικό δράμα ή μοντέρνα όπερα, δεν έχει σημασία πώς θα το αποκαλέσει κανείς... Αυτό που έχει σημασία είναι η απογείωση της μουσικής πράξης με όρους βαθιάς συνέπειας και προσήλωσης.\nΑν η «Κερένια κούκλα» επανεξετάζει το αθηναϊκό μυθιστόρημα των αρχών του 20ού αιώνα, οι «Στοιχειωμένοι» προχωρούν την έρευνα πάνω στη δημώδη παράδοση. Και τα δύο αυτά μουσικά έργα, φρέσκα, νεότατα, μέσα από αυτό που μπορεί να γεννήσει η Ελλάδα σήμερα, προκαλούν σκέψη, προεκτείνουν το βίωμα και μας φέρνουν ενώπιον μιας πλειάδας υψηλής στάθμης συντελεστών. Ενιωσα κοινωνός της δύναμης πολύ ισχυρών καλλιτεχνικών προσωπικοτήτων, που σε άλλες κοινωνίες θα είχαν μεγαλύτερη βοήθεια και αναγνώριση. Αλλά, έστω, υπάρχει ένα κοινό που ακολουθεί και καταλαβαίνει. Και αυτό που έχει σημασία είναι ότι αυτό συμβαίνει και εξελίσσεται δυναμωμένο από τη δημόσια αναγνώριση. Τα παραδείγματα που ανέφερα είναι ενδεικτικά. Το ταλέντο στην Ελλάδα ξεχειλίζει.\nΕίναι κρίμα που η καθημερινότητα και ο δημόσιος διάλογος σφραγίζονται από οχετούς ευτέλειας, όταν υπάρχουν τόσοι δημιουργοί που αγωνιούν.


Ψυχολογία - Σώμα | Cosmo.gr - News, Lifestyle & Entertainment\nΜια εκ των πιο μακροχρόνιων ερευνών όλων των εποχών για την ανθρώπινη ανάπτυξη που ξεκίνησε το 1938 και ολοκληρώθηκε πρόσφατα αποκάλυψε τι είναι αυτό που τελικά κάνει τον άνθρωπο να νιώθει ευτυχία. Ψυχολογία\nΝomophobia; Τι είναι αυτό; Μήπως το 'χεις και δεν το ξέρεις; Πόσο αντέχεις χωρίς το κινητό σου; Μια μέρα; Μερικές ώρες; Ή μήπως ούτε λίγα λεπτά; 0\nΈρευνα: Αυτές είναι οι 10 δραστηριότητες που σε κάνουν πιο ευτυχισμένο Τι είναι αυτό που μας κάνει ευτυχισμένους αποφάσισαν να ψάξουν ερευνητές του Πανεπιστημίου του Canterbury στη Νέα Ζηλανδία. Και δες τι βρήκαν. 0\n5 εύκολα σνακ: Τι να φας για να σου φύγουν το άγχος, τα νεύρα και η κούραση (μέρα που είναι)\nΑντί να τρέχεις στο περίπτερο για ανόητα σνακς, διάβασε τι μπορεί πραγματικά να σου αλλάξει τη διάθεση. Παγκόσμια ημέρα διατροφής η 16η Οκτωβρίου και ακόμα μια ευκαιρία να μάθεις τι μπορεί να φας και να σου μειώσει τον θυμό. 0\n10 πράγματα που μπορείς να μάθεις από τους χαρούμενους ανθρώπους Παραδέξου το! Κάποιοι άνθρωποι σου σπάνε τα νεύρα. Ενώ όλα γύρω σου είναι χάλια και εσύ είσαι μέσα στη μαυρίλα, αυτοί παραμένουν χαρούμενοι σαν να ζουν σε άλλο κόσμο. Θες να τους μοιάσεις; Δες 10 πράγματα που μπορείς να κάνεις. 0\n7 σημάδια που δείχνουν ότι είσαι εθισμένος στα ψώνια Μη θεωρήσεις αυτό το άρθρο ανεπίκαιρο, λόγω της οικονομικής κρίσης. Ο εθισμός στα ψώνια δεν έχει σχέση με τα ποσά που ξοδεύεις αλλά με τον ψυχαναγκασμό σου να αγοράσεις ακόμα και φθηνά μικροπράγματα. 0\n30 απλά και ωφέλιμα πράγματα που μπορείς να κάνεις σε (περίπου) 60 δευτερόλεπτα\nΔεν είμαι τέλεια και μου αρέσει Αντί να είσαι συνεχώς δυστυχισμένος κυνηγώντας το τέλειο (που δεν υπάρχει) γιατί δεν προσπαθείς απλώς να είσαι όσο καλύτερος μπορείς; 0\nΕίσαι υπερβολικά καλός; Ήρθε η ώρα να αλλάξεις\nΈμαθες να βάζεις στην άκρη τα αληθινά συναισθήματά σου για να τα έχεις καλά με όλους; Νιώθεις ότι οι επιθυμίες σου είναι λιγότερο σημαντικές από των άλλων; Καιρός να αλλάξεις. Μάθε πώς. 0\nΟ τρόμος των 30\nΤο κατώφλι των 30 δεν είναι απαραίτητα η είσοδος στο ...μαγαζάκι του τρόμου με τους μεσήλικες.\n10 τρόποι να ξεπεράσεις την (ήπια) κατάθλιψη Κάτι τα πενιχρά οικονομικά, κάτι η ανασφάλεια, κάτι τα προσωπικά αδιέξοδα, δεν είναι δύσκολο να χαλάσει η διάθεσή σου και να νιώθεις βαρύς και ασήκωτος. Διάβασε πότε πρέπει να αρχίσεις να ανησυχείς και τι μπορείς να κάνεις για να το ξεπεράσεις. 0\nΠόσο νορμάλ είναι η σχέση σας με το χρήμα; Ανακαλύψτε πόσο φυσιολογική είναι η συμπεριφορά σας όταν φτάνει η ώρα να βάλετε το χέρι στην τσέπη.\nΤελικά μπορούμε να κρύψουμε ένα ψέμα; Το πρόσωπό μας (σχεδόν) πάντα θα το μαρτυράει\nΕίτε το θέλουμε, είτε όχι, το πρόσωπό μας θα μας προδίδει όταν ξεστομίζουμε κάποιο αθώο, ή μεγάλο ψέμα. Μια πονηρή ματιά, ένα μικρό χαζό χαμόγελο ή ένα ιδρωμένο άνω χείλος μπορεί να είναι αρκετό για τα "αποκαλυπτήρια". Όμως δεν είναι μόνο αυτά. 0